Decizia etapei de încadrare ( proiect)

Nr. ………. din 28.02.2024

 Ca urmare a solicitării de emitere a *acordului de mediu* adresate de **CAMBELA PROD S.R.L.***,* cu sediul incomuna Stejaru, sat Stejaru,str. 15 nr. 2, judetul Tulcea, înregistrată la Agenţia pentru Protecţia Mediului Constanţa cu nr. 10654 din 06.10.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 07.02.2024**, Agentia pentru Protectia Mediului Constanta decide, ca *proiectul*: **CONSTRUIRE IMOBIL LOCUINTE COLECTIVE S+P+5E+6E-7E, PARCAJE, IMPREJMUIRE TEREN SI ORGANIZARE DE SANTIER,**  propus a fi amplasat in **municipiul Constanta, str. Rozelor nr.5, VN 387/3/1 si VN 387/4, lot 1, zona Palazu Mare, nr. cadastral 258159, judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, Anexa **nr.2, pct. 10, lit. b);**

b) proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**;**

c) proiectul propus **nu intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

Prin prezenta documentație se propune realizarea pe amplasamentul analizat, identificat cu numar cadastral 258159, a unui imobil cu regim de inaltime S+P+5E+6E -7E, avand functiunea de locuinte colective, ce va cuprinde **33 unitati locative**, fiecare cu suprafața mai mica de 100mp.

Imobilul va fi prevazut cu parcaje la subsol si cu terasa verde necirculabila, amenajata in zona etajelor retrase.

Totodată prin proiect se propun pe teren amenajări exterioare în incintă (alei pietonale, carosabile, locuri de parcare, spatii verzi), platforma de colectare selectiva a deșeurilor, accese rutiere și pietonale, spatii tehnice pentru rezervă de apa în caz de incendiu, împrejmuire teren și organizare de șantie

*Bilantul teritorial:*

|  |  |  |
| --- | --- | --- |
| **Suprafața teren** | **1250** | mp |
| S.C. existenta | 0 | mp |  | 472.47 | mp |
| S.C. generatoare de P.O.T. | 0 | mp | S.C. generatoare de P.O.T. | **472.47** | **mp** |
| S.D. existenta(cu balcoane) | 0 | mp | S.D. propusa (supraterana) | 3351.16 | mp |
| S.D. generatoare de C.U.T. | 0 | mp | S.D. generatoare de C.U.T. | 2787 | mp |
| P.O.T. existent | 0.00% | P.O.T. propus | **37.80%** |   |
| C.U.T. existent | 0 |   | C.U.T. propus |  **2.23**  |   |
| Regimul de înălțime propus | S+P+4E+E5-E7 retras | Nr. locuri de parcare asigurate | **46** |
| Nr. unități locative propuse | 33 | Nr. locuri de parcare - teren | 17 |
| H atic propus | +22.80 m | Nr. locuri de parcare - subsol | 29 |
|   |
| S.C. Subsol (S. de nivel) | 1043.95 |  mp | Suprafața spațiu verde (teren/jardiniere/terasa necirculabila etaj 6/acoperis) | 76.15 | mp |
| S.C. Parter (S. de nivel) | 400.02 |  mp | 64.75 | mp |
| S.C. Etaj 1 (S. de nivel) | 472.47 |  mp | 237.8 | mp |
| S.C. Etaj 2/3 (S. de nivel) | 463.69 |  mp | Suprafața spațiu verde total | 378.7 | mp |
| S.C. Etaj 4 (S. de nivel) | 460.69 |  mp | Suprafața trotuare, parcari, alei carosabile, rampe auto | 773.83 | mp |
| S.C. Etaj 5 (S. de nivel) | 365.77 |  mp |
| S.C. Etaj 6 (S. de nivel) | 355.29 |  mp | S.C. casa scarii (acces terasa necirculabila) | 22.2 | mp |
| S.C. Etaj 7 (S. de nivel) | 347.34 |  mp |
| **S.C.D.Totala - Cadastrabila (subsol, etaje curente si terasa necirculabila)** | 4395.11 | mp |
|   |
| S. Utila Unități Locative | 1858.72 | mp | S. Utila spatii comune | 512.83 | mp |
| S. Utila Balcoane/Loggii | 368.71 | mp | S. Utila Subsol | 665.70 | mp |
| S. Locuibila | 1146.17 | mp | S. Utila Totala | 3405.96 | mp |
| Volumul imobilului | 9383.248 | mc | Nr. utilizatori | 65 |   |
|  |

**Asigurarea utilităților**

Zona în care se află amplasamentul este echipată cu rețele tehnico-edilitare, respectiv de alimentare cu apă si canalizare, alimentare cu energie electrică și gaze naturale.

Pentru proiectul analizat a fost emis de către RAJA S.A avizul de amplasament nr. 1023 /2023 , in care se precizeaza urmatoarele :

* Pe strada Rozelor exista conducta de distributie apa Dn 110 mm PEHD;
* La limita amplasamentului, exista colectorul menajer Dn 250 mm PVC-KG;
* Conform Regulamentului Serviciului de alimentare cu apa si de canalizare zona de protective si siguranta privind colectorul menajer este de 3 metri stanga-dreapta din axul conductei, zona care nu se va betona si pe care nu se vor realiza constructii si parcari. In aceasta zona terenul se va acoperi cu material demontabil (dale, pavele);
* Presiunea apei in zona este 1,6 atm.

***Alimentarea cu apă*** a obiectivului se va realiza din rețeaua locala existentă în zonă prin care se vor asigura debitele si presiunile necesare stingerii incendiilor si consumului de apa. Apa va fi utilizată în scop menajer și pentru stropirea spațiului verde.

Bransamentul la reteaua de apa se va face prin intermediul unui camin de apometru amplasat la limita proprietatii.

***Evacuarea apelor uzate,*** se va face in rețeaua existenta in zona, respectiv in colectorul menajer stradal, in administrarea RAJA S.A.

***Apele pluviale*** convenţional curate de la nivelul terasei, vor fi colectate separat de apele uzate menajere și vor fi dirijate către zona de spațiu verde amenajată pe amplasament.

***Încălzirea imobilului si asigurarea apei calde menajere*** se vor obține prin intermediul unor centrale termice murale, ce vor functiona cu gaze naturale si vor fi montate in fiecare unitate locativa.

***Alimentarea cu energie electrică*** a obiectivului se va realiza din reteaua publica de distributie a energiei electrice prin intermediul unui bransament tip LES la statia de transformare din zona.

 **Asigurarea spațiilor verzi**

**În total spațiul verde va însuma o suprafață de 375,18mp, ceea ce reprezintă 30% din suprafața terenului.**

Se vor amenaja spații plantate, pe o suprafata totala de 375,18 mp, astfel:

* La nivelul etajului 5, pe terasa rezultată din retragerea etajelor 5,6 și 7, se va realiza o zonă verde necirculabile în suprafață de 57,70 mp;
* De asemenea la nivelul terasei necirculabilă a imobilului din zona etajelor 6 si 7 se va realiza o zonă verde necirculabilă cu suprafata de 242,00 mp;
* La nivelul terenului, zonele ramase libere dupa realizarea constructiei se vor amenaja ca spații verzi si se vor amplasa jardiniere ce delimitează spațiul public de cel privat. Spatiul astfel amenajat va ocupa o suprafață totala de 75,48mp.

 Se respecta astfel prevederile HCJ Constanta nr.152/2013 care prevede pentru astfel de obiective (locuinte colective), un necesar de spații verzi echivalent cu minim 30% din suprafata terenului.

**Organizarea circulației si parcarilor**

Imobilul are acces direct din strada Rozelor. Accesul rutier și pietonal se vor realiza de la nivelul străzii Rozelor.

Necesarul de locuri de parcare, calculat conform H.C.L.M. 113/2017, pentru imobil propus este de 40 locuri de parcare (33 + 20% \* 33 = 33 + 6,6 = 39,6 ~ **40**)

 In scopul asigurării necesarului de locuri de parcare, se propune amenajarea a **46 locuri de parcare,** din care:

* 29 locuri vor fi amenajate la nivelul subsolului;
* 17 locuri de parcare vor fi amenajate la nivelul solului (parter).

***Organizarea de șantier***

* organizarea de șantier se va amenaja strict pe terenul aflat în proprietatea beneficiarului și nu va afecta domeniul public ;
* se va realiza împrejmuirea provizorie a organizării de șantier cu panouri metalice opace pentru a securiza șantierul și pentru a împiedica accesul persoanelor neautorizate;
* baracamentul va fi constituit din containere modulare poziționate pe pat de piatră ce vor adăposti un depozit de scule, biroul organizării de șantier și vestiar ;
* șantierul va fi dotat cu toalete ecologice prevăzute cu lavoare ce vor fi vidanjate periodic;
* va exista o zonă de depozitare a materialelor folosite la lucrări, precum și o zonă prevazută cu containere etichetate corespunzător pentru depozitarea deșeurilor generate din activitate;
* aprovizionarea șantierului cu materiale de construcție se va face ritmic pentru a se evita formarea de stocuri pe amplasament;
* se vor lua toate măsurile necesare astfel încât apele uzate să nu fie deversate pe amplasament, iar deșeurile sau materialele de construcții să nu fie depozitate în locuri neadecvate (spații verzi, circulații, spații publice);
* staționarea autovehiculelor va fi permisă doar pe platforma auto organizată în acest scop;
* materialul rezultat din excavare (pământ) nu se va depozita în incintă, acesta fiind transportat ritmic pe măsura desfășurării lucrărilor, în locurile desemnate de Primărie prin Autorizația de Construire;
* fierul ce va fi folosit pentru armarea cadrelor (stâlpi și grinzi) va fi fasonat pe platformele furnizorului, apoi transportat la șantier și pus în operă;
* elementele de structură se vor betona după terminarea armării, cu beton ce se va transporta de la stația de betoane cu cife și va fi pus în operă cu pompa; toate aceste operațiuni necesită materiale ce nu au nevoie de depozitare;
* la ieșirea din organizarea de șantier, se va asigura curățarea roților autovehiculelor inainte ca acestea sa patrunda pe drumurile publice.

 b) cumularea cu alte proiecte existente si/sau aprobate: *nu este cazul.*

 c) utilizarea resurselor naturale, in special a solului, a terenurilor, a apei si a biodiversitatii – *nu este cazul.*

 d) producţia de deşeuri – ***în perioada lucrărilor rezultă*** *deşeuri specifice activităţii de construire:*

|  |  |  |  |
| --- | --- | --- | --- |
| **Cod** | **Denumirea deșeului** | **Sursa de generare** | **Modalitati de eliminare/valorificare** |
| 17 05 04 | deșeuri de pământ excavat | Realizarea fundațiilor | va fi transportat în locuri indicate de Primăria Constanta |
| 17 01 07 | resturi de materiale de constructii și deșeuri din construcții | Construcții și construcții - montaj | vor fi transportate în locuri indicate de Primăria Constanta |
| 15 02 02\* | Material absorbant uzat | Intervenția în caz de scurgeri accidentale de carburant | functie de poluari produse, vor fi predate catre societati autorizate in vederea valorificarii/eliminarii |
| 20 03 01 | Deșeuri menajere | Organizarea de șantier | Vor fi preluate de Serviciul local de salubrizare si eliminate la un depoxit ecologic |
| 17 04 11 | Resturi de cabluri | Lucrari de instalatii | Vor fi predate catre societati autorizate in vederea valorificarii |
| 17 06 04 | Materiale izolante | Organizarea de șantier | Vor fi predate catre societati autorizate in vederea valorificarii/eliminarii |
| 17 02 01 | lemn | Organizare santier | Vor fi predate catre societati autorizate in vederea valorificarii |
| 17 02 02 | sticla | Organizarea de șantier | Vor fi predate catre societati autorizate in vederea valorificarii |
| 17 02 03 | Materiale plastice | Organizarea de șantier | Vor fi predate catre societati autorizate in vederea valorificarii |
| 15 01 01 | Ambalaje din hârtie și carton (saci de ciment, adezivi,etc) | Organizarea de șantier | Vor fi predate catre societati autorizate in vederea valorificarii |
| 15 01 02 | Ambalaje din materiale plastice (folii, saci, recipienți vopsele ) | Organizarea de șantier | Vor fi predate catre societati autorizate in vederea valorificarii |
| 15 01 03 | Ambalaje din lemn(paleți de la transport materiale de construcții) | Organizarea de șantier | vor fi predate către personae fizice în vederea folosirii ca lemn de foc |

 e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: *conform* ***Certificatului de Urbanism nr.*** ***1365 din 04.05.2023, emis de Primaria municipiului Constanta:******teren aflat in intravilan****;* folosinta actuala a imobilului: ***teren liber;*** destinația terenului stabilita prin documentatiile de urbanism aprobate: ***UTR1 – zona institutii, sevicii, birouri, comert, dotari urbane la nivel suprmunicipal si municipal, locuinte si echipamente publice .***

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***municipul Constanta.***

 viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

 g) cumularea impactului cu impactul altor proiecte existente si/sau aprobate: *nu este cazul***.**

 h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

**Program de monitorizare pe perioada realizării proiectului:**

* **buletin de analiză pentru pulberi totale în suspensie** (la limita amplasamentului), conform STAS 12574/1987 – Calitatea aerului în zone protejate – frecventa - **semestrial**.
* **buletin de analiză pentru zgomot** (la limita amplasamentului), conform SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației – frecvența **semestrial**.

**Buletinele de analiză se vor prezenta la Agenția pentru Protecția Mediului Constanța pe toată perioada realizării proiectului.**

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

 Întocmit,

 Consilier Otilia Liana ISPAS

Nota: redactat in 3(trei) exemplare.